Source: https://paralelnapolis.github.io/tameMe/sk/osoba-blizka/contract
Timestamp: 2020-04-03 16:10:23+00:00
Document Index: 5043079

Matched Legal Cases: ['§ 116', '§ 201', '§ 130', '§ 35', '§ 130', '§ 17', '§ 40', '§ 474', '§ 40']

ČESTNÉ VYHLÁSENIE BLÍZKYCH OSÔB | tameMe
ČESTNÉ VYHLÁSENIE BLÍZKYCH OSÔB
týmto čestne vyhlasujeme, že od zdieľame a staráme sa o spoločnú domácnosť, spoločne hospodárime s finančnými prostriedkami, navzájom poznáme svoj zdravotný stav, a navzájom sa zastupujeme pri vykonávaní bežných aj iných ako bežných vecí na základe vzájomne udelenej plnej moci; a že v dôsledku toho spĺňame zákonné podmienky vyžadované v zmysle ust. § 116 zákona č. 40/1964 Zb. Občiansky zákonník, t.j. sme si navzájom blízkymi osobami, nakoľko ujmu, ktorú by utrpel jeden z nás, by druhý na základe týchto okolností dôvodne pociťoval ako svoju vlastnú. Na základe vyššie uvedeného nám ako blízkym osobám a druhom vzájomne vyplývajú všetky zákonom priznané práva pre blízku osobu a druha, najmä, nie však výlučne:
ako svedok máme navzájom právo odoprieť vypovedať pred súdom v zmysle ust. § 201 zákona č. 160/2015 Z.z. Civilný sporový poriadok, podľa ust. § 130 ods. 2 zákona č. 301/2005 Z.z. Trestný poriadok, ak by sme tomu druhému ako blízkej osobe a druhovi mohli spôsobiť nebezpečenstvo trestného stíhania, ako aj pred správnym orgánom podľa ust. § 35 ods. 3 zákona č. 71/1967 Zb. o správnom konaní (správny poriadok), a taktiež máme toto právo automaticky ako druh obvineného podľa ust. § 130 ods. 1 zákona č. 301/2005,
ako osoby blízke máme právo odmietnuť podať vysvetlenie Polícii podľa ust. § 17 ods. 4 zákona č. 171/1993 Z. z. o Policajnom zbore,
ako osoby, ktoré spolu žijú v spoločnej domácnosti sme v zmysle ust. § 40 ods. 5 zákona č. 311/2001 Z.z. Zákonník práce zo zákona považovaní vzájomne za rodinného príslušníka a máme nárok na pracovné voľno na sprevádzanie toho druhého do zdravotníckeho zariadenia, ako aj v ďalších prípadoch predpokladaných Zákonníkom práce, vrátane zodpovedajúcej náhrady mzdy,
máme právo dediť jeden po druhom v druhej a tretej dedičskej skupine v zmysle ust. § 474 a 475 zákona č. 40/1964 Zb. Občiansky zákonník,
ako osoby, ktoré spolu žijú v spoločnej domácnosti sme v zmysle ust. § 40 ods. 5 zákona č. 311/2001 Z.z.
v prípade smrti toho druhého máme okrem iného právo na informácie zo zdravotnej dokumentácie podľa zákona č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov,
ako druh sme navzájom rodinnými príslušníkmi v zmysle zákona č. 475/2005 Z.z. o výkone trestu odňatia slobody a o zmene a doplnení niektorých zákonov, ako aj v zmysle ďalších relevantných právnych predpisov.